stanford-oval/wikipedia huggingface dataset:
קוסמודרום סבובודני

| --- | --- |

אין תמונה חופשית
 מיקום
 מדינה:  רוסיה 
 מיקום:  מחוז אמור 
 קואורדינטות:  51°44′00″N 128°05′00″E﻿ / ﻿51.73333333°N 128.08333333°E﻿ / 51.73333333; 128.08333333
  (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניסבובודני(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניסבובודני(למפת מחוז אמור רגילה) בלאגובשצ'נסק בלוגורסק טינדה זיה ראיצ'יחינסק סין מ.י.א. מחוז חברובסק  סאחה-יקוטיה עבר הבאיקל סבובודני(למפת מחוז אמור מוגדלת) בלאגובשצ'נסק בלוגורסק טינדה זיה ראיצ'יחינסק סין מ.י.א. מחוז חברובסק  סאחה-יקוטיה עבר הבאיקל סבובודני
 
קוסמודרום סבובּודני (ברוסית: Свобо́дный, סְבוֹבּוֹדְנִי – "חופשי"; נקרא רשמית בשם "הקוסמודרום הניסויי הממלכתי השני של משרד ההגנה של הפדרציה הרוסית", 2-й Государственный испытательный космодром Министерства обороны Российской Федерации) היה אתר לשיגור טילים הנמצא במחוז אמור, בסיביר שברוסיה, שהוקם ב-1 במרץ 1996 על פי צו 305 של נשיא הפדרציה הרוסית.
במקורו נועד האתר לשימוש כאתר שיגור טילים בליסטיים בין-יבשתיים (ICBM). לאחר התפרקות ברית המועצות הוא שימש כאתר שיגור טילים לחלל, מכיוון שאתר השיגור העיקרי של ברית המועצות, קוסמודרום בייקונור, נמצא מחוץ לגבולות רוסיה, בקזחסטן. ב-2005, לאחר שסוכנות החלל הרוסית חידשה את החכירה בקוסמודרום בייקונור, הוחלט שאין צורך באתר שיגור נוסף והורו לסגור אותו.
הצו נשיאותי משנת 1996 קבע כי הקוסמודרום בסבובודני יפתור את בעיות התחזוקה וההכנה לשיגור משגרי כמו הסטרלה והסטארט במהלך השנים 1996–1997 ובטווח הזמן הארוך יכלול מתחם שיגור לרקטת אנגרה מהדור הבא. עקב הקשיים הכלכליים ברוסיה הוחלט להתרכז בבניית מתחם שיגור למשפחת המשגרים סטארט בלבד. כדי לממש פרויקט זה, הוקמו מבנים טכניים ואתרי שיגור עבור המשגר סטארט.
באתר השיגור סבובודני התבצעו שיגורים של דגמים שונים של משגרי לוויינים, ובהם המשגר "סטארט 1" והמשגר "קוסמוס 3". הוא שימש לשיגור לווייני הצילום המסחריים הישראליים מסדרת "ארוס". "EROS A" שוגר ב-5 בדצמבר 2000, ו"EROS B" שוגר ב-25 באפריל 2006.
את אתר השיגור הפעיל חיל החלל של הצבא הרוסי עד לסגירתו בשנת 2007. העיר הסמוכה ביותר הייתה "סבובודני-18", שהפכה בהמשך לציולקובסקי.
על בסיסו החלה בשנת 2011 בניית קוסמודרום ווסטוצ'ני.
הערות שוליים

1 2  Svobodny, THE EUROPEAN SPACE AGENCY
↑  אימג'סאט שיגרה בהצלחה את לוויין הצילום ארוס, באתר TheMarker‏, 5 בדצמבר 2000
↑  אורה קורן, עמוס הראל, שוגר לוויין ישראלי שיצלם תמונות ברזולוציה גבוהה ממתקנים איראניים, באתר הארץ, 25 באפריל 2006
שירות עתי"ם, ‏שוגר בהצלחה לוויין הריגול הישראלי "ארוס בי" מאתר ברוסיה, באתר גלובס, 25 באפריל 2006
| נמלי חלל |
| --- | --- | --- |
| ארצות הברית | בסיס חיל החלל ונדנברג •  נמל האוויר והחלל מוהאבי • נמל החלל האזורי המרכז-אטלנטי • נמל החלל הפסיפי - אלסקה • נמל החלל קייפ קנוורל • מרכז החלל קנדי • אתר השיגור של SpaceX בדרום טקסס • נמל החלל אמריקה • מתקן הטיסות וולופס • אתר ניסויים רייגן • נמל החלל וייט סנדס |  |
| ברית המועצות/רוסיה | קוסמודרום בייקונור • קוסמודרום ווסטוצ'ני • קוסמודרום פלסצק • קפוסטין יאר • קוסמודרום סבובודני • אתר שיגורים יאסני |  |
| סין | מרכז שיגור הלוויינים ג'יוצ'ואן • מרכז שיגור הלוויינים ונצ'אנג • מרכז שיגור הלוויינים טאיואן • מרכז שיגור הלוויינים שיצ'אנג |  |
| מדינות אסיה | יפן מרכז החלל אוצ'ינורה • מרכז החלל טנגשימה קוריאה הדרומית אתר שיגורים טונחה ישראל בסיס פלמחים קוריאה הצפונית מרכז החלל נרו • אתר שיגורים סוחה הודו מרכז החלל סאטיש דאוון איראן מרכז החלל סמנאן • מרכז החלל שאהרוד |  |
| אמריקה דרומית | צרפת מרכז החלל הגיאני ברזיל מרכז החלל אלקנטרה |  |
| אוסטרליה ואוקיאניה | אוסטרליה מתחם וומרה ניו זילנד רוקט לאב - מתחם שיגורים 1 |  |
| אסדות ימיות | איטליה מרכז החלל לואיג'י ברוליו • מים בין-לאומיים Sea Launch |  |
| ברית המועצות תוכנית החלל הסובייטית והרוסית רוסיה |
| --- | --- | --- |
| תוכניות לא מאוישות | תוכנית ספוטניק • תוכנית לונה • תוכנית ונרה • תוכנית לונוחוד • תוכנית מארס • תוכנית זונד • תוכנית וגה |  |
| תוכניות מאוישות | תוכנית ווסטוק • תוכנית ווסחוד • תוכנית סויוז • תוכנית סאליוט • אינטרקוסמוס • פדרציה • מאדים 500 • תוכנית חקר הירח הרוסית • תחנת השירות המסלולית הרוסית |  |
| משימות בולטות | ספוטניק 1 • ספוטניק 2 • לונה 2 • ווסטוק 1 • סויוז 1 • סויוז 11 • ונרה 11 • אפולו-סויוז |  |
| חלליות, מעבורות ומשגרים | ווסטוק • ווסחוד • סויוז • מעבורת החלל בוראן • מעבורת החלל פטיצ'קה • מעבורת 2.02 • מעבורת 2.03 • תחנת החלל מיר • פרוגרס • קליפר • תוכנית מיר ומעבורות החלל • מיר-2 • תחנת החלל הבין-לאומית (המקטע הרוסי) • LK • משגר ווסטוק • משגר ווסחוד • משגר סויוז • משגר מולניה • פרוטון • זניט • N-1 • אנגרה • תחנת החלל המסלולית הלאומית |  |
| קוסמונאוטים ומתכננים | יורי גגארין • גרמן טיטוב • ולנטינה טרשקובה • אלכסיי ליאונוב • לייקה • (קוסמונאוטים נוספים) • סרגיי קורוליוב • ולנטין גלושקו • ולדימיר צ'לומי • קרים קרימוב • קונסטנטין ציולקובסקי |  |
| קוסמודרומים | קוסמודרום בייקונור • קוסמודרום פלסצק • קוסמודרום ווסטוצ'ני • קוסמודרום סבובודני • קפוסטין יאר |  |
| השר לבניית מכונות כלליות וראשי רוסקוסמוס | סרגיי אפאנסייב • יורי קופטב • אנאטולי פרמינוב • ולדימיר פופובקין • אולג אוסטפנקו • איגור קומארוב • דמיטרי רוגוזין • יורי בוריסוב |  |
| חברות ותאגידי חלל פרטיים | תאגיד החלל הרוסי אנרגיה • מחקר מדעי לבניית מכונות •  אנרגומאש • מערכות המידע הלווייניות רשטניוב |  |
קבוצת ריו

| --- | --- |

 מטה הארגון:  פרגוואי 
 תקופת הפעילות:  1986–2011 (כ־25 שנים) 
 
המדינות החברות בקבוצת ריו
המנגנון הקבוע להתייעצות ותיאום פוליטי (בספרדית: El Mecanismo Permanente de Consulta y Concertación Política), המוכר יותר בכינוי קבוצת ריו (ספרדית: Grupo de Río), הוא ארגון בינלאומי המורכב מ-23 מדינות באמריקה הלטינית ובאיים הקריביים. הארגון נוסד ב-18 בדצמבר 1986 בריו דה ז'ניירו בברזיל על ידי ארגנטינה, ברזיל, קולומביה, מקסיקו, פנמה, פרו, אורוגוואי וונצואלה (שנקראו אז "קבוצת השמונה"). בתחילת דרכו, בזמן המלחמה הקרה, היו פרשנים שתפסו את הארגון כחלופה לארגון מדינות אמריקה, שנשלט בידי ארצות הברית.
לארגון אין מזכירות או גוף מבצע קבועים, והיא מתנהלת באמצעות ועידות פסגה שנתיות בהשתתפות כלל ראשי המדינות החברות.
ועידות קבוצת ריו

| מס' ועידה | שנה | עיר | מדינה |
| --- | --- | --- | --- |
| I | 1987 | אקפולקו | מקסיקו |
| II | 1988 | מונטווידאו | אורוגוואי |
| III | 1989 | איקה | פרו |
| IV | 1990 | קראקס | ונצואלה |
| V | 1991 | קרטחנה | קולומביה |
| VI | 1992 | בואנוס איירס | ארגנטינה |
| VII | 1993 | סנטיאגו | צ'ילה |
| VIII | 1994 | ריו דה ז'ניירו | ברזיל |
| IX | 1995 | קיטו | אקוודור |
| X | 1996 | קוצ'במבה | בוליביה |
| XI | 1997 | אסונסיון | פרגוואי |
| XII | 1998 | פנמה סיטי | פנמה |
| XIII | 1999 | וראקרוס | מקסיקו |
| XIV | 2000 | קרטחנה | קולומביה |
| XV | 2001 | סנטיאגו | צ'ילה |
| XVI | 2002 | סן חוסה | קוסטה ריקה |
| XVII | 2003 | קוסקו | פרו |
| XVIII | 2004 | ריו דה ז'ניירו | ברזיל |
| XIX | 2007 | ג'ורג'טאון | גיאנה |
| XX | 2008 | סנטו דומינגו | הרפובליקה הדומיניקנית |
| XXI | 2009 | סקטקס | מקסיקו |
| XXII | 2009 | מנגואה | ניקרגואה |
| XXIII | 2010 | קנקון | מקסיקו |
ועידות קבוצת ריו > הוועידה ה-20 של קבוצת ריו

הוועידה ה-20 של קבוצת ריו התקיימה במרץ 2008, ובמסגרתה נפתר הקונפליקט שפרץ בין ונצואלה ואקוודור לקולומביה כשבוע לפני כן.
החברות בארגון

ב-2009 עמד מספר החברות בארגון על 23 מדינות וארגון אזורי אחד (בסוגריים שנת ההצטרפות):
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  אורוגוואי  (1986)  אל סלוודור (2000)  אקוודור (1990)  ארגנטינה (1986)  בוליביה (1990)  בליז (2005)  ברזיל (1986)  ג'מייקה (2009)  גואטמלה (2000) |  גיאנה (מרץ 2008)  האיטי (מרץ 2008)  הונדורס (2000)  הקהילייה הקריבית (1990)  הרפובליקה הדומיניקנית (2000)  ונצואלה (1986)  מקסיקו (1986)  ניקרגואה (2000) |  פנמה (1986)  פרגוואי (1990)  פרו (1986)  צ'ילה (1990)  קולומביה (1986)  קוסטה ריקה (2000)  קובה (נובמבר 2008) |  |  |  |  |  |
הערות שוליים

↑  משה ריינפלד, ניקרגואה ניתקה היחסים עם קולומביה, News1
| --- | --- |
בקרת זהויות :  BnF: cb15612348d (data)  GND: 5252798-0  ISNI: 0000 0001 1012 7767  LCCN: n92024539  VIAF: 139994257   WorldCat (עם VIAF): 139994257 
הפסגה ה-20 של קבוצת ריו
קולימה (הר געש)

| --- | --- |
משמאל הר הגעש קולימה, מימין נוואדו דה קולימה, 1981
משמאל הר הגעש קולימה, מימין נוואדו דה קולימה, 1981
 מידע כללי
 סוג הר:  הר געש שכבתי פעיל
 גובה:  3,850 מטר
 מדינה:  מקסיקו מקסיקו
 מיקום:  במדינות קולימה וחליסקו במקסיקו
 רכס הרים:  החגורה הגעשית הטרנס-מקסיקנית
 אורך הרכס:  900 קילומטרים
 מספר הר געש:  =1401-04
 התפרצות אחרונה:  2018
 קואורדינטות:  19°30′46″N 103°37′02″W﻿ / ﻿19.512727°N 103.617241°W﻿ / 19.512727; -103.617241
  (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו הר קולימה(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו הר קולימה(למפת חליסקו רגילה) גוודלחרה ספופן פוארטו ואיארטה  לאגוס דה מורנו סיודד גוסמאן סקטקס סינ. אגואס. גואנ. ס. ל. פ. האוקיינוס השקט  נאיאריט מיצ'ואקאן קול. דור.הר קולימה(למפת חליסקו מוגדלת) גוודלחרה ספופן פוארטו ואיארטה  לאגוס דה מורנו סיודד גוסמאן סקטקס סינלואה אגואסקליינטס גואנחואטו סן לואיס פוטוסי האוקיינוס השקט  נאיאריט מיצ'ואקאן קולימה דורנגוהר קולימה
עיבוד צבע של תמונת הר הגעש קולימה
קולימה (בספרדית: Volcán de Colima) או גם וולקן דה פואגו (Volcán de Fuego – "הר געש של אש") הוא הר געש שכבתי, חלק מהמתחם הגעשי של קולימה הכולל מלבד קולימה את הר הגעש "נוואדו דה קולימה" (Nevado de Colima). קולימה הוא המאוחר מבין השניים, וכיום הוא אחד מהרי הגעש הפעילים ביותר במקסיקו בפרט ובאמריקה הצפונית בכלל. מאז 1576 התפרץ קולימה 40 פעמים. "נוואדו דה קולימה" המוכר גם כ"זפוטאפטל" (באצטקית: zapotépetl – "הר עץ הזפוטה") שוכן כ-5 קילומטרים צפונית לשכנו הפעיל והוא הגבוה מבין שניהם: 4,260 מטרים.
ההר שוכן 32 קילומטרים צפונית מערבית מקולימה בירת מדינת קולימה, כ-125 קילומטרים דרומית לגוודלחרה בירת מדינת חליסקו וכ-485 קילומטרים ממקסיקו סיטי בירת מקסיקו.
למרות שמו, רק חלק קטן משטח ההר שוכן בשטח מדינת קולימה; חלקו הגדול משתרע במדינת חליסקו השכנה. המתחם הגעשי של קולימה שוכן בקצה המערבי של החגורה הגעשית הטרנס-מקסיקנית (Eje Volcánico Transversal) – רכס געשי הנמתח מצפון לקשת הגעשית של אמריקה המרכזית במזרח טבעת האש.
היסטוריה גאולוגית

קולימה פעיל געשית לפחות 5 מיליון שנים. מפולת סלעים אדירה התחוללה בהר בשלהי תקופת הפליסטוקן, וקרוב ל-25 קילומטרים מעוקבים של שברי סלעים התגלגלו מהר למרחק של עד 120 קילומטרים והגיעו לאוקיינוס השקט. שטח של 2,200 קמ"ר כוסה במשקעים מהמפולת. נראה שאירועי התמוטטות גדולים חוזרים ונשנים בהר הגעש מדי כמה אלפי שנים.
הלוע הפעיל כיום שוכן בתוך קלדרה גדולה בקוטר 5 קילומטרים שנפרצה כלפי דרום ונוצרה כנראה משילוב בין מפולות סלעים והתפרצויות געשיות גדולות.
מאז 1878-1869 נוצרה על המדרון הצפון-מזרחי של הלוע הראשי של הר הגעש קבוצה של כיפות טפילות המכונה בשם הקיבוצי El Volcancito.
לנוכח ההיסטוריה הגעשית של ההר והקרבה לאוכלוסייה בת כשלוש מאות אלף תושבים המתגוררים ביישובים הסמוכים ברדיוס של 40 קילומטרים מההר, הוא הוכרז על ידי האגודה הבינלאומית לוולקנולוגיה ולכימיה של פנים כדור הארץ (International Association of Volcanology and Chemistry of the Earth's Interior) ב-1991 כאחד מ-16 הרי הגעש של העשור ("Decade Volcanoes"), ולכן כראוי למחקר מיוחד כחלק מ"העשור הבינלאומי להפחתת אסונות הטבע" של האו"ם.
התפרצויות אחרונות

קולימה נחשב הר הגעש הפעיל ביותר במקסיקו. ההתפרצות הגדולה ביותר במאה ה-20 התרחשה ב-17 בינואר 1913 כשמדד ההתפרצות געשית נאמד ב-5. עמוד ההתפרצות הגיע לגובה של 21 קילומטרים והעיר סיודד גוסמן (Ciudad Guzmán)‏, השוכנת 25 קילומטרים צפונית מזרחית להר, כוסתה בשכבה עבה של אפר געשי.
בשנים האחרונות פונו תושבי היישובים הסמוכים להר לעיתים קרובות בשל פעילות געשית שאיימה עליהם. התפרצויות געשיות התחוללו ב-1991, בשנים 1999-1998 ומשנת 2001 עד ימינו, כשהפעילות מתאפיינת בפליטה של לבה אנדזיטית צמיגה שיצרה כיפות לבה, ומדי פעם התפוצצויות גדולות שיצרו זרמים פירוקלסטיים ונשירת של אפר געשי וטפרה על האזורים שסביב הר הגעש.
אחת ההתפרצויות הגדולות ביותר שהתחוללו בתקופה האחרונה התרחשה ב-24 במאי 2005. ענן האפר טיפס לגובה של 3 קילומטרים מעל להר הגעש, ומעקב באמצעות לוויינים הראה שבשעות שלאחר ההתפרצות התפזר ענן האפר מערבית להר הגעש על שטח שאורכו 200 קילומטרים. זרמים פירוקלסטים הגיעו למרחקים של ארבעה עד חמישה קילומטרים מהלוע, ופצצות געשיות נחתו במרחק של 3 עד 4 קילומטרים. הרשויות אסרו על כניסה לשטח בקוטר של 6.5 קילומטרים מפסגת ההר.
ב-8 ביוני 2008 התפרץ הר הגעש שוב כשההתפרצות הייתה הגדולה ביותר מזה כמה עשורים. עמוד ההתפרצות הגיע לגובה של 5 קילומטרים מעל לשולי הלוע, ואילץ לפנות שלושה כפרים סמוכים.
לקריאה נוספת

Stanley Williams, Fen Montaigne, Surviving Colima (Second Houghton Mifflin Harcourt, 2001, ISBN 054763062X
הערות שוליים

↑  אתר Global Volcanism Program
↑  The Colima Volcanic Complex, Mexico
↑  ספוטה (Pouteria sapota) הוא עץ פרי מאכל שמקורו בדרום מקסיקו
↑  Structure of the Volcancito Dome, Volcan Fuego de Colima
↑  Decade Volcanoes
↑  Colima's active volcano
↑  Photos in the Types and Processes Gallery
| --- | --- |
בקרת זהויות :  GND: 1182336604  NKC: ge117886  VIAF: 1521155466465902160007   WorldCat (עם VIAF): 1521155466465902160007
קוקוליתופורידים

| קוקוליתופורידים |
| --- | --- |
 קוקוליתפוריד
מיון מדעי
על־ממלכה:: איקריוטיים
ממלכה:: Chromista
מערכה:: Haptophyta
מחלקה:: קוקוליתופורידים
סדרה:: קוקוליתופורידים
שם מדעי
 Coccolithophores

קוקוליתופורידים או קוקוליטים (שם מדעי: Coccolithophore), הם יצורים חד-תאיים אאוקריוטיים, ספק פרוטיסטים, ספק פטריות וספק צמחים החיים כפלנקטון באוקיינוסים.
שלדם כדורי ומכונה קוקוספירה, והוא בנוי מלוחות קלציט עגולים וזעירים. את הקלציט הם לוקחים ממי הים.
במהלך חייהם משילים הקוקוליטים חלק מהלוחות, ששוקעים לקרקעית הים, ובונים צלחות חדשות. במותם שוקעים בעצמם לקרקעית הים.
תהליך זה הוא חלק מהיווצרות סלעים גיריים ובייחוד קירטון.
כמו כן, בנוי שלדם ממינרל יציב, עובדה שתורמת רבות למדעי הגאולוגיה והארכאולוגיה לתיארוך שכבות סלעים ומאובנים אחרים. תפוצתם הגבוהה במשקעים קירטוניים מאפשרת שיחזור סביבות ימיות וביוסטרטיגרפיה. בעיקר משמשים לסמני תנאי הסביבה ושרידי חומר אורגני שלהם נמצאו כסמנים מצוינים לטמפרטורה.
ראו גם

פורמיניפרים (חוריריות)
פלנקטון
קוסמו אלכסנדר

| --- | --- |

 לידה:  1724 אברדין, ממלכת בריטניה הגדולה 
 פטירה:  25 באוגוסט 1772 (בגיל 48 בערך) סקוטלנד, הממלכה המאוחדת 
 תחום יצירה:  ציור 
 הושפע על ידי:  John Alexander 
 
קוסמו אלכסנדר (באנגלית: Cosmo Alexander‏; 1724 – 25 באוגוסט 1772) היה צייר דיוקנאות סקוטי. אלכסנדר בילה חלק ניכר מחייו מעבר לים בעקבות תבוסת היעקוביטים ב-1745.
ביוגרפיה

אלכסנדר היה בנו של ג'ון אלכסנדר, צייר וחרט מאברדין, ונקרא קוסמו על שם קוסמו גורדון, בנו של הדוכס היעקוביטי מגורדון. בשנת 1745 הוא השתתף בהתקוממות היעקוביטים, שהסתיימה עם תבוסתו של הנסיך היפה צ'ארלי בקולדן בינואר 1746.
כמו יעקוביטים בולטים רבים אחרים הוא ברח לאירופה, והגיע לרומא בשנת 1747. הוא הוזמן לצייר את הנסיך היפה צ'ארלי, והמשיך לצייר דיוקנאות של היעקוביטים הגולים בעודו מטייל באיטליה ולאחר מכן בצרפת. הוא התיישב בלונדון ב-1754, שם השאיר לו בית האדריכל ג'יימס גיבס, חברו וחבריו הסקוטים הקתוליים. במהלך העשור הבא הוא עבד בלונדון, סקוטלנד והולנד, והצטרף לאגודת האמנים המשולבת ב-1765.
בשנת 1766 עבר אלכסנדר לפילדלפיה וצייר דיוקנאות של הקהילות הסקוטיות במושבות האמריקאיות. בשנת 1768, ויליאם פרנקלין, המושל המלכותי של ניו ג'רזי, הזמין את אלכסנדר לאחוזתו בברלינגטון כדי לבצע עבודות בהזמנה. בשנה שלאחר מכן, בניופורט, רוד איילנד, קיבל אלכסנדר עוזר בשם גילברט סטיוארט, שהיה אז בן 14. אלכסנדר וסטיוארט טיילו במדינות הדרום, ובשנת 1771 חזר אלכסנדר עם סטיוארט לסקוטלנד. סטיוארט תכנן להמשיך את לימודיו אצל אלכסנדר, אך הצייר מת באדינבורו בשנה שלאחר מכן ב-25 באוגוסט 1772.
הערות שוליים

↑  Lurie, Maxine N.; Mappen, Marc, eds. (2004). Encyclopedia of New Jersey. Rutgers University. ISBN 9780813533254. Retrieved 28 August 2015.
↑  Andrew, Patricia R. (2004). "Alexander, Cosmo (1724–1772)". Oxford Dictionary of National Biography. Oxford University Press.
↑  The Case of Charles Dexter Ward by H. P. Lovecraft, www.hplovecraft.com
| --- | --- |
בקרת זהויות :  RKD: 1065  ULAN: 500015169  VIAF: 95774038   WorldCat (עם VIAF): 95774038 
דיוקן הנסיכה מפינדלטר
קוסמודרום פלסצק

| --- | --- |

 נתוני השדה
 מפעיל:  חיל הגנת האוויר והחלל של רוסיה 
 בעלים:  משרד ההגנה של רוסיה 
 קואורדינטות:  62°55′00″N 40°31′00″E﻿ / ﻿62.916667°N 40.516667°E﻿ / 62.916667; 40.516667
 מסלולי טיסה
  (למפת מחוז ארכנגלסק מוגדלת) ארכנגלסק סברודווינסק קוטלאס קוריאז'מה מירני ולסק ניאנדומה אונגה הניינץ קומי קירוב וולוגדה קרליה מורמנסק הים הלבןקוסמודרום פלסצק(למפת מחוז ארכנגלסק רגילה) ארכנגלסק סברודווינסק קוטלאס קוריאז'מה מירני ולסק ניאנדומה אונגה הניינץ קומי קירוב וולוגדה קרליה מורמנסק הים הלבןקוסמודרום פלסצק(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניקוסמודרום פלסצק(למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניקוסמודרום פלסצק
 
קוסמודרום פלסצק (רוסית: Космодром Плесецк, רשמית: הקוסמודרום הניסויי הממלכתי הראשון של משרד ההגנה של הפדרציה הרוסית, 1-й Государственный испытательный космодром Министерства обороны Российской Федерации) הוא אחד מנמלי החלל החשובים ברוסיה, ונמצא בטייגה, במחוז ארכנגלסק שברוסיה, כ-800 ק"מ ממוסקבה. במקור יועד האתר לשיגור טילים בליסטיים בין-יבשתיים, אך לאחר שנחשף קיומו, שונה ייעודו מבסיס לטילים בליסטיים לאתר שיגור לחלל. בנייתו של האתר החלה בשנת 1957 ומאז 1992 משמש כאתר השיגור המרכזי של חיל החלל הרוסי.
מסילת הברזל של היישוב פלסצק שימשה כדי להוביל חלקי טילים וציוד נוסף לקוסמודרום. ליד קוסמודרום פלסצק הוקמה עיירה בשם מירני שתפקידה היה לשרת את צורכי אתר השיגור (תחזוקה, ביצוע שיגורים, בקרה וכו'). רק ב־1983 הודתה ברית המועצות באופן רשמי בקיומו של האתר. עד 1997 התבצעו באתר יותר מ־1500 שיגורים לחלל, יותר מבכל אתר שיגור בעולם. האתר משמש בעיקר לשיגור לוויינים צבאיים. עקב שיפור המצב הכלכלי ברוסיה יש כיום עלייה במספר השיגורים לחלל מהקוסמודרום.
בני אדם אינם משוגרים מקוסמודרום פלסצק אלא מקוסמודרום בייקונור, או מנמל החלל ווסטוצ'ני (בתכנון עתידי).
באתר קיימים 2 כני שיגור פעילים לשיגור משגרים מדגם "סויוז" ו"אנגרה".
גלריה

סמל נמל החלל עד 2019.
מבנה המנהלה בקוסמודרום
אתר השיגור פלסצק, תצלום של מטוס ביון אמריקאי משנת 1967
רקטת ציקלון-3 משגרת לוויין מטאור-3 (פלסצק, 15 באוגוסט 1991.
שיגור המשגר סויוז, 2 במרץ 2016.
כן השיגור של קוסמודרום פלסצק, 24 במרץ 2016
כן השיגור, 2017.
קונקורדנציה

מדף קונקורדנציות בספריית מוזיאון רוקפלר
קוֹנְקוֹרְדַּנְצְיָה היא רשימה בסדר אלפביתי של כל המילים (או המילים העיקריות) שבשימוש ביצירה מסוימת בצירוף מראה מקום של כל מילה. המונח העברי, "ספר המתאימות", אינו נפוץ. קונקורדנציה נהוג לחבר לקורפוס, ספר חשוב, מפורסם או נפוץ מאוד, או למכלול יצירתו של סופר או משורר. הקונקורדנציה היא כלי עזר ראשון במעלה לחוקרים את היצירה הנידונה וללומדיה. הקונקורדנציה הראשונה נתחברה לתנ"ך (ראו קונקורדנציה לתנ"ך), והיא נכתבה על ידי נזירים וכמרים נוצרים, בין השאר ככלי עזר לוויכוחים בין-דתיים (ואף תורגמה לעברית בדיוק למטרות הללו). בעת החדשה השתמשו בה גם לגבי יצירות נוספות.
בימי הביניים וראשית העת החדשה, בין השאר משום שיצירת קונקורדנציה הייתה מלאכה מייגעת, ארוכה ויקרה, נוצרו קונקורדנציות רק ליצירות חשובות במיוחד כמו התנ"ך, הקוראן. קונקורדנציה ראשונה ליצירותיו של ויליאם שייקספיר נוצרה בשנת 1790 בידי סמואל אסקו (Samuel Ayscough). גם כיום נוצרות קונקורדנציות רק ליצירות בולטות, לעיתים תוך הסתייעות במחשב.
עם היצירות שלהן נוצרו קונקורדנציות נמנות האיליאדה (1962), האודיסיאה (1962), כתבי יוסף בן מתתיהו (1975), כתבי דנטה אליגיירי וכתבי ג'ון מילטון.
קונקורדנציות עבריות

סוג קונקורדנציות ידוע וחשוב במיוחד הוא קונקורדנציה לתנ"ך, המכילה את כל המילים שבתנ"ך. הקונקורדנציה "היכל הקודש" לתנ"ך בעברית, שערך ד"ר שלמה מאנדלקרן יצאה לאור בשנת ה'תרנ"ו (1896), ולאחר מכן יצאה במהדורות נוספות שבהן תיקונים והרחבות.
אוניברסיטת בר-אילן הפיקה קונקורדנציה ממוחשבת לחקר לשונו ויצירתו של ש"י עגנון.
קונקורדנציה חדשה לתנ"ך נכתבה על ידי המילונאי אברהם אבן-שושן, שיצר גם קונקורדנציה לכתבי חיים נחמן ביאליק.
מפעל קונקורדנציות חשוב לספרות חז"ל נערך על ידי בני משפחת קוסובסקי (האב הרב חיים יהושע קוסובסקי ובניו בנימין קוסובסקי ומשה קוסובסקי), הכולל קונקורדנציות למשנה, לתוספתא, לתרגום אונקלוס, לתלמוד הבבלי, לתלמוד הירושלמי, למכילתא, לספרא, לספרי, אוצר השמות לתלמוד ואוצר השמות למכילתא.
השימוש במחשב

היום, למרות השימוש במחשבים, יצירת קונקורדנציה (מודפסת או ממוחשבת) עדיין עשויה לדרוש עבודה ידנית רבה, משום שבביצועה נדרשת מיומנות לשונית גבוהה: בקונקורדנציה יש לרכז יחדיו את כל המילים הנובעות משורש אחד, לפי הטיותיהן השונות. עם זאת, יש להפריד בין שתי מילים בעלות משמעות שונה, הנכתבות שתיהן באותה צורה או נובעות שתיהן מאותו שורש. בנוסף כוללת הקונקורדנציה לרוב מידע נוסף כמו פרשנות או הגדרות של המילים, כמו גם הצלבות על פי נושאים - מה שלא בהכרח אפשרי לייצר בקונקורדנציות הנוצרות אוטומטית על ידי תוכנת מחשב.
עם זאת, כאשר טקסט כלשהו נמצא בזיכרון המחשב, יכול אדם בעל מיומנות לשונית לבצע עליו חיפושים ולקבל את היכולות הבסיסיות של קונקורדנציה. (מנוע חיפוש איננו מאפשר בדרך כלל את מציאת כל ההטיות האפשריות של השורש).
מנהל קורפוס (Corpus_manager) הוא תוכנת מחשב או אפליקציה אינטרנטית לחיפוש וניתוח שפה בקורפוס. הכלי מאפשר חיפוש מילים, שורשים, נטיות דקדוקיות, צירופי מילים, מיקום מילים, סטטיסטיקות ומאפיינים נוספים הדרושים ליצירת קונקורדנציה ממוחשבת.
לקריאה נוספת

אברהם אבן-שושן, הקונקורדנציות העבריות למקרא, קונקורדנציה חדשה לתורה נביאים וכתובים: אוצר לשון המקרא - עברית וארמית, שורשים, מילים, שמות פרטיים, צרופים ונרדפים, הוצאת המלון החדש, 2000, עמ' טו-לה.
אליהו ציפר, קונקורדנציה לשירת ביאליק, הוצאת חצב, תשס"ג-2003.
קונקורדנציה לתלמוד של חיים יהושע קסובסקי בספריית מוזיאון רוקפלר
קסנוקלס

| --- | --- |
 לידה:  אתונה
 פטירה:  המאה ה־5 לפנה״ס 
 מדינה:  אתונה העתיקה 
 צאצאים:  Carcinus 
 
קסנוקלס (ביוונית עתיקה: Ξενοκλής) היה טרגיקן (מחזאי טרגי) ביוון העתיקה שהתפרסם לאחר שמחזהו זכה בפרס ראשון בתחרות הטרגדיות שנערכה במסגרת הדיוניסיה של 415 לפנה"ס באתונה, כשהוא גובר על מחזהו של אוריפידס - "נשות טרויה". אאוליאן בן התקופה טען כי זכייתו לא נבעה מאיכות המחזה שכתב אלא מאחר ש"או שהמושבעים לא היו מסוגלים להחליט החלטה מושכלת, או שהיו משוחדים".
אריסטופאנס נהג ללעוג לקסנוקלס במחזותיו ובקומדיות שלו, וכינה אותו, את אביו קרקינוס מאגריגנטום ואת שלושת אחיו - "קערה של סרטנים טרגיים".
| --- | --- |
בקרת זהויות :  GND: 102409617  VIAF: 57002059   WorldCat (עם VIAF): 57002059 
ערך זה הוא קצרמרבנושא אישים. אתם מוזמנים לתרום לוויקיפדיה ו.
צ'רנוביל

ערך זה עוסק בעיר באוקראינה. אם התכוונתם למשמעות אחרת, ראו .
| --- | --- |
סמל צ'רנובילסמל צ'רנוביל
כנסייה פעילה בעיר צ'רנוביל
כנסייה פעילה בעיר צ'רנוביל
 מדינה / טריטוריה:  אוקראינה אוקראינה
 מחוז:  קייב
 תאריך ייסוד:  1193 (נזכרת לראשונה)
 שטח:  25 קמ"ר
 גובה:  180 מטרים
 אוכלוסייה:  ‏
  ‑ בעיר:  1,575 (2022)
 קואורדינטות:  51°16′N 30°13′E﻿ / ﻿51.267°N 30.217°E﻿ / 51.267; 30.217
 אזור זמן:  UTC +2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםצ'רנוביל(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםצ'רנוביל(למפת מחוז קייב רגילה) קייב בילה צרקווה ברובארי בוריספיל פסטוב פריאסלאב חמלניצקי  בלארוס צ'רניהיב פו. צ'רקאסי ויניצה ז'יטומירצ'רנוביל(למפת מחוז קייב מוגדלת) קייב בילה צרקווה ברובארי בוריספיל פסטוב פריאסלאב חמלניצקי  בלארוס צ'רניהיב פו. צ'רקאסי ויניצה ז'יטומירצ'רנוביל  he tabBackground:;tabBorder:#aaa;defaultTab:0;
צֶ'רְנוֹבִּיל (באוקראינית: Чорно́биль - "צ'וֹֹרְנוֹבִּיל"; ברוסית: Черно́быль - "צֶ'רְנוֹבִּיל") היא עיר במחוז קייב (קייבסקאיה אובלסט) שבצפון אוקראינה, בסמוך לגבול עם בלארוס. בשנת 1986 פונתה העיר כתוצאה מאסון צ'רנוביל, שהתרחש בכור הגרעיני הסמוך לה.
"צ'וֹרְנוֹבִּיל" בשפה האוקראינית הוא שמו של צמח מסוג לענה. משמעות המילה: "גבעול שחור".